పైకి లే. ఎక్కడ ఉంది తను?
బండిలో వెళ్తోందా? కాలినడకన వెళ్తోందా?
స్కోఫీల్డ్ ఎక్కడ?
ఎక్కడ ఉంది తను?
తనని నువ్వు కనిపెట్టలేవు. నన్ను నమ్ము.
నిన్ను నమ్మాలా? అది ప్రయత్నించి చూశాం కదా.
- నీకెప్పుడైనా అబద్ధం చెప్పానా? - తన గురించి నువ్వు నాకెప్పుడూ చెప్పలేదు.
నాకు తెలిస్తే కదా నీకు చెప్పడానికి.
విమానాన్ని సీఐఏ వాళ్ళు కూల్చారని నీకు చెప్తూ ఉన్నా.
అందులో తనకేమైనా సంబంధం ఉందేమో అనుకున్నా,
కానీ అది అసలు తన ప్లానే అని నాకు అస్సలంటే అస్సలు తెలీదు.
డిశ్పాచ్, ఇక్కడ కొన్ని వాహనాలకు యాక్సిడెంట్ అయింది. పోలీసులు నేల మీద పడున్నారు.
అర్జెంటుగా అంబులెన్స్ పంపించండి.
- ఎక్కడ ఉన్నావు? - ఫ్రాంక్, నన్ను క్షమించు.
నేను చేసిన పని నీకు నచ్చేది కాదని నాకు తెలుసు.
నచ్చడమా? జనాల ప్రాణాలు పోయాయి, సిడ్నీ.
అంతా వివరంగా చెప్పాలని నాకూ ఉంది.
కుదిరితే తర్వాత ఎప్పుడైనా చెప్తాను, కానీ ఇప్పుడు మాత్రం నిన్ను హెచ్చరించడానికి కాల్ చేశా.
నాకు, బ్రాడ్ఫర్డ్ కి మధ్య జరిగే పోరులో
నువ్వు దూరకు.
ఎక్కడ ఉన్నావు నువ్వు అసలు?
నువ్వు దూరితే, నీకే ప్రమాదం.
అలా జరగడం నాకు అస్సలు ఇష్టం లేదు.
దయచేసి చెప్పేది విను, నీ క్షేమం కోసమే చెప్తున్నా, ఫ్రాంక్…
ఇతరుల గురించి నువ్వు ఎప్పుడు పట్టించుకున్నావు అసలు?
ఇది ఎలా కనిపిస్తుందో నాకు తెలుసు.
ఎక్కడ చూసినా గాయాలైన, చనిపోయినవారే కనిపిస్తున్నారు, స్కోఫీల్డ్.
నీకు అర్థం కావట్లేదు.
విమానాన్ని కూల్చింది నువ్వేనని నాకు తెలుసు.
నీ వల్ల ప్రాణాలు పోయాయి.
- హేయ్, నువ్వు లొంగిపోవాలి. - నేను లొంగిపోలేను. ఇప్పుడైతే అస్సలు లొంగిపోలేను.
ముందు నేను చేయాల్సిన పని ఒకటుంది.
- ఆర్కైవ్ పనేగా. - ఈ విషయంలో
ఏదోకటి చేయాలని పూనుకునే రకమైన వాడివి నువ్వని నాకు తెలుసు.
దీన్ని సరి చేయాలని, అడ్డుకోవాలని అనుకునేవాడివి నువ్వు.
కానీ ఆ పని అస్సలు చేయకు.
నీ మంచి కోసమే చెప్తున్నా, ఫ్రాంక్, ఈ విషయంలో నువ్వు కలగజేసుకోకు.
నీకు కూడా నేను ముందే చెప్పా, ఈ ఊర్లోని జనాల జీవితాలతో నువ్వు చెలగాటమాడితే మాత్రం,
తప్పక మూల్యం చెల్లించుకోవాల్సి వస్తుందని.
కాబట్టి, ఇప్పుడు నీ చేత తప్పక చెల్లించేలా చేస్తా.
ఎక్కడికి పారిపోతావో పో, ఎంత వేగంగా పోతావో పో,
ఎందుకంటే, నేను నీకోసం వేట మొదలుపెడుతున్నా.
అది నీకే నష్టం, ఫ్రాంక్.
నాకు ఇప్పుడు అది తప్ప ఇంకేం చేయాలని లేదు.
సరే. నేను హెచ్చరించనైతే హెచ్చరించా.
ఫెయిర్ బ్యాంక్స్ కి స్వాగతం
సెంట్రల్ ఇంటలిజెన్స్ ఏజెన్సీ
ఫోర్ట్ వెయిన్రైట్ ఫెయిర్ బ్యాంక్స్, అలాస్కా
హార్ట్ మన్, మార్షళ్ళ అదుపులో ఉన్నాడు.
వాళ్ళు అతడిని ఎక్కడ ఉంచారో కనుగొనే పనిలో ఉన్నాం.
- స్కోఫీల్డ్? - ఎక్కడుందో తెలీదు.
కానీ ఒక సమస్య ఎదురైంది.
బెరింగ్ స్ట్రయిట్లో ఉన్న మన సిగిన్ట్ పోస్టుల్లో
ఒకదానిలోకి హార్ట్ మన్ అక్రమంగా ప్రవేశించాడట.
క్షతగాత్రులున్నారని పక్కా సమాచారం ఉంది.
అతనికేం కావాలి?
అది ఇప్పుడే చెప్పలేం, కానీ మన విశ్లేషకులు,
అతను ఒక పెటబైట్ వరకు డేటాను డౌన్లోడ్ చేసుకుని ఉండొచ్చని చెప్తున్నారు.
దరిద్రుడు.
హార్ట్ మన్ గాడి కౌంట్ డౌన్ స్విచ్చును డెవలప్ చేసిన మహిళ ఉండేది ఫిలడెల్పియాలో కదా?
అవును. హంటింగ్ పార్కులో.
అప్పుడు హార్ట్ మన్ రష్యాలో ఉన్నాడు,
అంటే, అతను ఆర్కైవ్ 6 ని డిజిటల్ గా పంపించి ఉండాలి.
నాకు అర్థం కావట్లేదు, మేడమ్.
బేరింగ్ స్ట్రయిట్లో ఉన్న సిగిన్ట్ పోస్టులన్నీ, ట్రాన్స్ ఆర్కిటిక్ కేబుల్ ద్వారా
బదిలీ అయ్యే డేటాను కలెక్ట్ చేస్తూ ఉంటాయి,
అంటే, హార్ట్ మన్ దాన్ని కనుక తన హ్యాకర్ ఫ్రెండుకి పంపి ఉంటే,
దాన్ని మన పోస్టులు సేకరించి ఉండొచ్చు.
అంటే, అది మన సర్వర్లలోనే ఉందని అర్థం.
ఆ దరిద్రుడు మన పోస్టులోకి అక్రమంగా ప్రవేశించింది కూడా ఆర్కైవ్ కోసమే.
అతను డౌన్లోడ్ చేసుకుంది దాన్నే.
ఒక హార్డ్ కాపీ చేసుకున్నాడు.
ఒకవేళ అది అతని దగ్గర లేకపోతే, తప్పకుండా స్కోఫీల్డ్ దగ్గర ఉండుంటుంది.
సరే మరి, అందరూ వినండి.
ఇది అదుపులోకి తీసుకొని లేపేసే ఆపరేషన్.
మన ప్రధాన టార్గెట్, సిడ్నీ స్కోఫీల్డ్.
ఆమె దగ్గర రహస్యమైన నిఘా సమాచారం ఉంది, ఆమె చాలా ప్రమాదకరమైన వ్యక్తి అని గమనించండి.
మీరు ఏమాత్రం సంకోచించకుండా, ఆలోచించకుండా ఆమెని చంపేయాల్సి ఉంటుంది.
మన రెండవ టార్గెట్, లీవై టేలర్ హార్ట్ మన్.
అతను కస్టడీలో ఉన్నాడు, కానీ అతను ప్రాణాలతో ఉండకూడదు.
గుట్టుచప్పుడు కాకుండా పని కానిచ్చేయండి.
ఆధారాలు లేకుండా చూసుకోండి.
ఇక పని మొదలుపెట్టండి.
నీపై ఆధారపడాలని నాకు అస్సలు లేదు,
కానీ నాకు నిజం కావాలి.
అందుకని, నీ సాయం కావాలి నాకు.
చెరసాలలో పెట్టేసి, సాయం చేయమంటే ఎలా!
నువ్వు చెరసాలలోనే ఉండాలి, సరేనా?
నా భార్యని కిడ్నాప్ చేశావు, మా మనుషులని చంపావు, నీ భార్య పరారీలో ఉంది,
ఇంకా జాక్వెలిన్ బ్రాడ్ఫర్డ్, ఫోర్ట్ వెయిన్రైట్ లో దిగింది.
- తను దిగి ఎంత సేపైంది? - లేదు, ఈ పరిస్థితి ఏంటి, అసలేం జరుగుతుందో చెప్పు.
నువ్వు ఏదో కనుగొన్నావు కాబట్టే, నిన్ను చంపడానికి సీఐఏ వాళ్ళు విమానాన్ని కూల్చారని
అనుకున్నావు కదా.
నువ్వు ఏం కనుగొన్నావు?
సీఐఏ డేటాబేస్ ని కనుగొన్నా.
ఆర్కైవ్ 6.
అవును. బ్రాడ్ఫర్డ్ కొందరిని టార్గెట్ చేసి చంపుతోందని ఆర్కైవ్ నిరూపిస్తుంది.
తను శత్రువులను ఎంచుకుని, న్యాయ విచారణ వంటివేవీ లేకుండా చంపేస్తోంది.
అయితే, స్కోఫీల్డ్ మొత్తం ఏజెన్సీని నేలమట్టం చేయాలని చూస్తోందా?
ఏజెన్సీని కాదు. కాదు.
తను బ్రాడ్ఫర్డ్ పని పట్టాలనుకుంటోంది, తన ప్రోగ్రామ్ ని బయటపెట్టాలనుకుంటోంది.
ఆ ప్రక్రియలో ఎవరికేం జరిగినా పట్టించుకోరు అన్నమాట.
అది కాస్త సంక్లిష్టమైన విషయంలే.
అది నువ్వు ఎవరి వైపు నుండి చూస్తున్నావు అనే దానిపై ఆధారపడి ఉంటుందేమో.
భలేవాడివే, ఫ్రాంక్.
కోటి మంది మేలు కోసం, పది మంది గురించి ఆలోచించలేం.
కొన్నిసార్లు అలాంటి పరిస్థితి తప్పక వస్తుందని ఎవరికి అర్థం కాకపోయినా, నీకర్థం కావాలి కదా.
నాకు అర్థమైంది ఏంటో చెప్తా, విను.
ఈ తొక్కలో పంచాయితీని నేను ముగిస్తాను, నీ భార్యని అరెస్ట్ చేస్తాను,
తను ఇక జీవితాంతం జైల్లోనే గడుపుతుంది.
అది మాత్రం పక్కా.
తన వద్దకి బ్రాడ్ఫర్డ్ ముందు చేరుకుంటే, అది అసాధ్యం, ఫ్రాంక్.
ఫ్రాంక్, తను ఇక్కడికి వచ్చింది సిడ్నీని అరెస్ట్ చేయడానికి కాదు, చంపడానికి.
ఆర్కైవ్, సిడ్నీ దగ్గరే ఉందని తనకి తెలుసు.
దాన్ని సిడ్నీ బయటపెడుతుందని కూడా తెలుసు,
కాబట్టి సిడ్నీని ఆపడానికి, తన రహస్యాన్ని కాపాడుకోవడానికి తను ఎంత దూరమైనా వెళ్తుంది.
నువ్వు నన్ను ఇక్కడి నుండి విడిపిస్తే, బ్రాడ్ఫర్డ్ ని అడ్డుకోవడంలో నీకు నేను సాయపడగలను.
- అది జరగని పని. - సరే. ఒకటి చెప్తా విను, ఫ్రాంక్.
నా భార్యను సీఐఏ వాళ్ల నుండి కాపాడటం, అలాగే నిజం బయటపడేలా చేయడం,
నీ చేతిలో, నీ దగ్గర ఇంకా మిగిలి ఉన్న సిబ్బంది చేతిలోనే ఉంది.
నువ్వు త్వరగా పని మొదలుపెట్టాలి, ఫ్రాంక్,
ఎందుకంటే తన ప్రాణం పోతే, నిజం కూడా తనతో పాటే చనిపోతుంది.
ఓకే, మిత్రులారా. అందరూ ఇలా రండి.
మనం వెతకాల్సిన వాళ్ళ జాబితాలో ఇంకో కొత్త పేరు వచ్చి పడింది, ఆ వ్యక్తి మనతో పాటు పని చేసిన వ్యక్తే.
సిడ్నీ స్కోఫీల్డ్ పరారీలో ఉంది, యుఎస్ఎం ఫ్లైట్ 207 కూలడంలో
తన పాత్రపై తనని విచారించాల్సిన అవసరముంది.
తను చివరిగా డాల్టన్ లో కనిపించింది. అది ప్రాస్పెక్ట్ క్రీక్ నుండి ఎనిమిది కిలోమీటర్ల దూరంలో ఉంది.
తను పరుగెడుతూ వెళ్తోంది, కాబట్టి ఇంకా ఆ ప్రాంతంలోనే ఉండుంటుంది.
రాష్ట్ర పోలీసులని, ఎఫ్.పీ.డీ వాళ్లని అలర్ట్ చేయండి, ఇంకా సోషల్ మీడియాలో షేర్ చేయండి.
బయట వీలైనన్ని చోట్ల తన ఫోటోలని అంటించండి.
చూడండి, మనందరం అలసిపోయి ఉన్నామని నాకు తెలుసు. మన దేహాలు స్ట్రెయిన్ అయి ఉన్నాయి. ఇంటికెళ్లాలని అందరికీ ఉంది.
కాబట్టి, మనం ఇక్కడ ఉండటానికి కారణం స్కోఫీల్డే అని మీకు గుర్తు చేస్తున్నా.
మన ఆసుపత్రిలో ఖాళీ లేకుండా ఉండటానికి, మన పిల్లలు భయపడటానికి తనే కారణం.
ఒక వారం నుండి మన ఊరు, చట్టపరిరక్షణ సంస్థల చేతుల్లో ఉండటానికి తనే కారణం.
కాబట్టి ఎలాగైనా శక్తిని కూడదీసుకోండి. అవసరమైతే కోపం తెచ్చుకోండి.
ఎందుకంటే, ఈ మహిళని మనం పట్టుకునే దాకా మన జీవితాలు సాధారణ స్థితికి రావు.
ఇప్పుడు మన ముందు ఒకే లక్ష్యం ఉంది, అది సిడ్నీ స్కోఫీల్డ్ ని వెతికి పట్టుకోవడం.
కాబట్టి ఆ పని మీదే ఉందాం.
నువ్వెవరో నాకు తెలుసు, విన్సెంట్. నిజంగానే చెప్తున్నా.
రాబర్ట్ స్కోఫీల్డ్ కి నువ్వు ఆప్త మిత్రుడివని నాకు తెలుసు.
ఈ దేశంలో నీకు అతనే జీవితం ఇచ్చాడని తెలుసు.
సిడ్నీ చిన్నపాపగా ఉన్నప్పటి నుండే నీకు తెలుసని నాకు తెలుసు,
అందుకే నువ్వు తనకి సాయపడి ఉంటావని అనుకుంటున్నా.
ఎందుకంటే, నీకు తనంటే అభిమానం ఉంది.
అందుకే ఆమెని సురక్షితంగా తీసుకురావడంలో నీ సాయం నాకు కావాలి.
నీకు సాయపడాలనుకున్నా, సాయపడలేని పరిస్థితి నాది.
తనెక్కడ ఉందో నాకు తెలీదు.
సిడ్నీ ఇప్పుడు పూర్తిగా ఆఫ్ లైన్ కి వెళ్ళిపోయింది.
తనకి ఏం కావాలో నీకు తెలుసు.
ఆర్కైవ్ ని బయటపెట్టాలనుకుంటోంది.
బ్రాడ్ఫర్డ్ ని నాశనం చేయాలనుకుంటోంది, అది చేసే తీరుతుందిలే.
బ్రాడ్ఫర్డ్ ఇక్కడ ల్యాండ్ అయింది.
కానీ, సిడ్నీని చంపడానికి తనతో పాటు ఒక బృందాన్ని కూడా తీసుకువచ్చింది,
అందుకే ముందు తన వద్దకి నేను చేరుకోవాలి.
అదెలా చేయాలో చెప్పు.
నువ్వు గాలిస్తున్న మహిళ గురించి నీకు ఏమాత్రం తెలీదని నాకనిపిస్తోంది.
సిడ్నీ జీవితంలో జరిగిన సంఘటనలన్నీ కలిసి ఈ పరిస్థితికి దారి తీశాయి.
తన తండ్రి హత్య, తన కుటుంబం పట్ల జరిగిన మోసం,
గూఢచారిగా తను గడిపిన జీవితం.
బ్రాడ్ఫర్డ్, తన రహస్యాన్ని కాపాడుకోవాలని, సిడ్నీతో పాటు,
సిడ్నీకి ఆప్తులైన వాళ్లందరినీ వాడుకుంది.
తను దాన్ని సరిచేయాలనుకుంటోంది. నిజాన్ని బయటపెట్టాలని అనుకుంటోంది.
సిడ్నీ ఏమీ తప్పించుకు తిరుగుతున్న దోషి కాదు, తను ఏజెంట్.
ఇందులో వైఫల్యానికి చోటే లేదు.
అతిగా అనిపించినా వాస్తవం ఒకటి చెప్తున్నా,
బ్రాడ్ఫర్డ్ తనని కనిపెడుతుందని నాకు భయం లేదు,
బ్రాడ్ఫర్డ్ కన్నా తన వద్దకి నువ్వు చేరుకుంటావా లేదా అన్నది కూడా అప్రస్తుతం.
నిజం ఏంటంటే, స్కోఫీల్డ్ మాత్రం తను అనుకున్న పని చేసి తీరుతుంది.
ఎవరు నువ్వు? లే.
- ఫ్రాంక్. - చెప్పు.
ఇక్కడున్నావా? ఈమె…
జాక్వెలిన్ బ్రాడ్ఫర్డ్. సీఐఏ డెప్యూటీ డైరెక్టర్ ని.
మీరెవరో తెలుసు నాకు.
ఇక్కడ నువ్వు చాలా బిజీగా ఉన్నావని అర్థమవుతోంది.
నువ్వు, నీ టీమ్ అదరగొట్టేస్తున్నారు.
మనిద్దరం ఏకాంతంగా మాట్లాడుకోగల చోటు ఏమైనా ఉందా?
యుఎస్ మార్షల్ ప్రత్యేక గాలింపు బృందం
స్కోఫీల్డ్ గురించా?
అదొక్కటే కాదు, కాస్త సంక్లిష్టమైన విషయంలే.
ఒకటి మాత్రం పక్కాగా చెప్పగలను, అదేంటంటే నీ కస్టడీలో ఉన్న ఇద్దరినీ నువ్వు నాకు అప్పగించాలి.
ఒకరు విన్సెంట్ థియాగో అనే పేరుతో చలామణీ అవుతున్నాడు,
ఇంకొకరు మాజీ సీఐఏ ఏజెంట్ అయిన లీవై హార్ట్ మన్.
అతని కోడ్ పేరు, "హావ్లాక్."
- అవును. ఇక్కడే ఉన్నాడా? - ఇక్కడే ఉన్నాడు.
- వారెంట్ ఉందా? - నీకు అర్థం కావట్లేదు.
- ఇది జాతీయ భద్రతకు సంబంధించిన విషయం. - కోర్ట్ పత్రాలు ఉన్నాయా?
అది నిజమే, కానీ వీళ్ళకి హక్కులు ఉన్నాయి.
కాబట్టి మళ్ళీ అడుగుతున్నా. మీ దగ్గర కోర్టు పత్రాలు ఏమైనా ఉన్నాయా?
మార్షల్, నేనేం చర్చ పెట్టాలనుకోవట్లేదు.
మీ కస్టడీలో ఉన్న ఈ ఇద్దరూ చాలాప్రమాదకరమైన వాళ్ళు, అంతర్జాతీయ స్థాయి నేరస్థులు,
వీళ్లిద్దరి వల్ల ఎంత ప్రమాదమో నువ్వు అస్సలు ఊహించలేవు కూడా.
కరెక్టే.
చూడండి, మీరు లిటిల్ డయమీడ్ గురించి ఎప్పుడైనా విన్నారా?
- ఎక్స్ క్యూజ్ మీ? - అది బేరింగ్ సీలో ఉన్న ఒక్క చిన్ని దీవి.
జనాభా సుమారుగా 80 మంది ఉంటారు, అంతే.
ఒక కొండ అంచున చిన్న చిన్న గుడిసెలు వేసుకుని ఉంటారు వాళ్ళు
మొత్తం అమెరికాలో అత్యంత మారుమూల ప్రాంతంలో జీవించేది బహుశా వాళ్ళే కావచ్చు.
సరే.
దానికి రెండు మైళ్ళ దూరంలో బిగ్ లిటిల్ డయమీడ్ ఉంది,
అది రష్యాలోని చకత్స్కీ డిస్ట్రిక్ట్ లో భాగం అన్నమాట.
ఈ రెండు దీవులకు నడి మధ్యన రష్యా-యుఎస్ సరిహద్దు ఉంటుంది.
నువ్వేం చెప్పాలనుకుంటున్నావు?
నేనేం చెప్పాలనుకుంటున్నానంటే, అలాస్కా, రష్యాకి ఎంత దగ్గరగా ఉన్నా,
అది రష్యాలో భాగం కాదు.
బేరింగ్ సీలో చాలా దూరంలో ఉన్న
లిటిల్ డయమీడ్ దీవి కూడా యుఎస్ లో భాగమే,
మీరు ఇప్పుడు యుఎస్ లోనే ఉన్నారు.
సీఐఏకి అమెరికాలో చట్టపరమైన అధికారం లేదు.
కాబట్టి, ప్రభుత్వ అసిస్టెంట్ అటార్నీ జనరల్, చట్టపరంగా వ్యవహరించడానికి
మీకు అధికారం ఉందని ఏమైనా కోర్ట్ ఆర్డర్ ఇచ్చి ఉంటే ఓకే,
లేదంటే నా కమాండ్ సెంటర్ నుండి మీరు దొబ్బేయవచ్చు.
మిస్టర్ రెమ్నిక్. ఫ్రాంక్.
మన పరిచయం అపార్థాలతో మొదలైంది అనుకుంటా.
అది నిజమే అనిపిస్తోంది.
అతనేం చెప్పాడు నీకు? మంచి వాడని చెప్పాడా?
సీఐఏ అక్రమ పనులు చేస్తోందని,
అది అవినీతిమయమైనదని నిరూపించే నిఘా సమాచారాన్ని దొంగిలించాడని చెప్పాడా?
సీఐఏ అని చెప్పలేదు. మీరని చెప్పాడు.
అతను నీకొక కట్టుకథ చెప్పాడు. అతను ఎప్పుడూ చేసే పనే అది.
హార్ట్ మన్, మానసికంగా మభ్యపెట్టడంలో శిక్షణ పొందాడు.
జనాలను ఎలా ఏమార్చాలో అతనికి బాగా తెలుసు.
తినరా, దరిద్రుడా.
అతను నీకు ఆర్కైవ్ గురించి చెప్పాడు కదా, అందులో ఏముందో ఎప్పుడైనా చూశావా?
- లేదు, నేను చూడలేదు. - అదీ మరి.
అసలు లేని దాని గురించి నీకు ఏవేవో కథలు చెప్పి నమ్మించాడు.
అది మ్యాజిక్ ట్రిక్ అన్నమాట.
కానీ దాన్ని ఎవరైనా నమ్మేస్తారు.
లీవై హార్ట్ మన్ ఒక దేశద్రోహి.
దేశద్రోహానికి పాల్పడటానికి తన భార్య సాయం తీసుకున్నాడు,
మరి కథ అడ్డం తిరగ్గానే,
ఆమె తన సేఫ్టీ తను చూసుకుంది.
స్కోఫీల్డ్ విమానాన్ని కూల్చింది,
ఆర్కైవ్ ని బయటపెట్టడానికి కాదు.
తనని దోషిగా నిలబెట్టి, తన జీవితాన్ని నాశనం చేయగల ఏకైక వ్యక్తిని
చంపాలన్న ఉద్దేశంతోనే తను విమానాన్ని కూల్చింది.
నువ్వు డీల్ చేసేది ఎలాంటి వాళ్లతోనో అర్థమైందా?
చూడండి, మీ ఆర్కైవ్ లో ఏముందో నాకు తెలీదు, అది నాకు అనవసరం కూడా.
నేను స్కోఫీల్డ్ ని పట్టుకోవాలనుకుంటున్నా, అంతే.
తన కారణంగా కొందరు చనిపోయారు, దానికి తను శిక్ష అనుభవించాల్సిందే.
కాబట్టి ఇక మీరు నాకు సెలవు ఇస్తే, నేను ఆ పని మీద ఉంటా.
ఇక్కడ నువ్వంటే అందరికీ చాలా అభిమానమని తెలుసు.
- ఏమన్నారు? - ఇక్కడి నుండి బయటకు వెళ్ళావు. మహానగరాన్నే చూశావు.
అక్కడ ముగించుకుని, సాదాసీదా జీవితం జీవించడానికి గూటికి వచ్చేశావు.
ఈ ఊర్లో నువ్వు అసలు సిసలైన హీరోవి కదా.
అవును.
ఈ ఊరంటే ప్రేమ పొంగిపోయో, మీ కూతురు చనిపోయిందన్న బాధతోనో
నువ్వు ఇక్కడికి రాలేదని నాకు తెలుసు.
పరాభవాన్ని భరించలేక, ఈ మారుమూల ప్రాంతానికి పారిపోయి వచ్చావు,
ఎందుకంటే అసలైన ప్రపంచంలో నువ్వు బతకలేవు కాబట్టి.
ఎందుకంటే, ఇక్కడ ప్రమాదమేమీ ఉండదు కాబట్టి.
ఎందుకంటే, ఇది ముఖ్యమైన ప్రాంతమే కాదు కాబట్టి.
ఇప్పుడు అసలైన పర్యవసానాలకు దారి తీయగల అసలైన పరిస్థితి, అసలైన సమస్య
నీ ముందుకు వచ్చింది.
నన్ను పక్కకు పెట్టేస్తే, తర్వాత నువ్వు చాలా అంటే చాలా బాధపడతావు.
అది నిజమా?
నువ్వు ఈ గది నుండి బయటకు వెళ్తే, నిన్ను ఆ దేవుడు కూడా కాపాడలేడు.
అది దాదాపుగా బెదిరింపులానే ఉంది.
హెచ్చరిస్తున్నా అనుకో.
సున్నితంగా నేను కూడా హెచ్చరిస్తున్నా.
మీ ప్రాబల్యం ఇక్కడ తొక్క కూడా పని చేయదు.
అలాగే మీ హోదా, మీకు రాజధానిలో ఉన్న పలుకుబడి కూడా.
నిజానికి, మీకు వాషింగ్టన్ లో ఎంత పలుకుబడి ఉంటే, ఇక్కడ మీకు అంత ఇబ్బంది ఎదురవుతుంది.
కాబట్టి మీకు నచ్చింది చేసుకోండి. నన్ను తక్కువ అంచనా వేసుకోండి. నాకది అలవాటే.
కానీ నేను స్కోఫీల్డ్ ని అయితే ఖచ్చితంగా అరెస్ట్ చేస్తా,
హార్ట్ మన్ ని, థియాగోని ఎఫ్.బీ.ఐ వాళ్లకి అప్పగించేస్తా.
మీరు నా దారికి అడ్డు పడితే,
మిమ్మల్ని కూడా బొక్కలో వేస్తా.
ఫెయిర్ బ్యాంక్స్ అంతర్జాతీయ విమానాశ్రయం
నేను సాయపడతాను, ఆగండి.
- ఎప్పుడూ ఏదోకటి పడేస్తూనే ఉంటా. - లేదులెండి.
ఇంకేమైనా కావాలంటే సాయపడగలను.
- లేదులే. థ్యాంక్స్. - లేదా? సరే. ఏమైనా కావాలంటే చెప్పండి.
- నిజానికి… - చెప్పండి.
…మీరు నాకొక విషయంలో సహాయపడవచ్చు.
సూపర్. చెప్పండి.
హేయ్, మిత్రులారా. షిల్లర్స్ ఫార్మసీ నుండి ఇప్పుడే ఒకరు కాల్ చేసి, సమాచారం ఇచ్చారు.
అక్కడ స్కోఫీల్డ్ ఉండగా ఒకరు చూశారట. తనే అని ఆమె పక్కాగా చెప్తోంది.
సరే. ఎఫ్.పీ.డీ వాళ్ళకి కాల్ చేసి, మేము వస్తున్నామని చెప్పండి.
బ్యూరో వాళ్ళు వస్తున్నారు, హార్ట్ మన్ ని అదుపులోకి తీసుకోవడానికి సన్నద్ధమవుతున్నారు.
ఇంకో గంటలో అక్కడికి చేరుకుంటారు.
థియాగోని కూడా అదుపులోకి తీసుకుంటారు.
అతనితోనే మనకి పెద్ద తలనొప్పి.
హార్ట్ మన్ వల్ల ఇప్పుడు పెద్ద ప్రమాదమేమీ లేదులే.
థియాగో తీగ లాగితే పెద్దాయన విషయం బయటపడుతుంది.
- మన వాళ్ళు కొందరిని అటు పంపుదామా? - ఒక్కో సమస్యను పరిష్కరించుకుంటూ వెళదాం.
అన్నింటికన్నా ముందు స్కోఫీల్డ్ సంగతి చూడాలి.
ఓ.ఎస్.బీ వాళ్లకి కాల్ చేసి, ఆర్కైవ్ ని ఎవరికైనా పంపాలంటే, తను ఎక్కడికి వెళ్లే అవకాశం ఉందో కనుక్కో.
తను పోస్ట్ చేసేది సెల్ఫీలను కాదు కదా.
తనకి హై-సెక్యూరిటీ నెట్వర్క్ కావాలి.
అంత పెద్ద సైజ్ డేటాను పంపగల సామర్థ్యం ఉన్న ప్రదేశాలు ఇక్కడ ఎక్కువ ఉండకపోవచ్చు.
పోలీసులందరూ గమనించాలి. చట్టం నుండి తప్పించుకుని తిరుగుతున్న వ్యక్తి కనిపించినట్టు రిపోర్ట్.
చిరునామా, 2120 లాత్రాప్. దగ్గర్లోని యూనిట్లు ప్రతిస్పందించి, సహాయపడండి.
సదరు వ్యక్తి వద్ద ఆయుధాలు ఉండవచ్చు, వారు ప్రమాదకరం కావచ్చు…
అది తనే. మన టీమ్ కి తెలియజేయి. అక్కడికే వెళ్దాం. పోలీసులకన్నా ముందు మనమే అక్కడికి వెళ్ళాలి.
త్వరగా పోనివ్వు!
- హేయ్, విన్నీ. మీ నాన్న ఉన్నాడా? - హేయ్, ఫ్రాంక్.
లేదు, బామ్మ ఇంట్లో సంపు పంపును బాగు చేస్తున్నాడు.
- ఏంటి సంగతి? - పరారీలో ఉన్న ఒక వ్యక్తి గురించి 911 కాల్ వచ్చింది.
ఈ మహిళని చూశావా?
ఈమెని నేను ఇక్కడ అస్సలు చూడలేదు. కాల్ పక్కాగా ఇక్కడి నుండే వచ్చిందా?
- షాప్ తెరిచిన్నప్పటి నుండి ఇక్కడే ఉన్నావా? - దాదాపుగా. హా.
- నాన్నకి కాల్ చేయనా? - ఒక్క నిమిషం ఆగు.
- మీ సీసీటీవీ కెమెరాల ఫుటేజ్ చూపించండి. - సరే.
ఆపవద్దు. వెనుక పక్కకు తీసుకెళ్ళు.
హలో.
ఈ మహిళని చూశారా?
హరోల్డోతో మాట్లాడింది ఈమెనే అనుకుంటా.
హరోల్డో ఎవరు?
బాత్రూమ్ కి వెళ్లాలంటే హాలుకు అటు వెళ్ళాలి.
ఏం చేస్తున్నారు? మీరు ఇక్కడికి రాకూడదు.
ఆగండి. ఆగండి! ఏం చేస్తున్నారు? ఆపండి!
సరే, ఆపు. ఆపేసేయ్. తనే.
తన చేతిలో ఏముంది?
హెయిర్ డైలా ఉంది.
గోద్రెజ్ హెయిర్ డైలా ఉంది. టెర్రకోటా చిల్లీ షేడ్.
- ఏం టెర్రా? - టెర్రకోటా చిల్లీ.
అది మీడియం బోల్డ్ రెడ్ కలర్. ఇప్పుడు బాగా కొంటున్నారు.
కానీ అది నాకు సెట్ కాదు.
తనతో మాట్లాడుతున్నది ఎవరు?
అతని పేరు హరోల్డో.
ఇంతకుముందు ఇక్కడే ఉన్నాడు.
నీనా, హరోల్డోని చూశావా?
అందరూ హరోల్డో కోసం వెతుకుతున్నారేంటి?
- అందరూ అంటే? - ప్యాంట్స్ సూట్ వేసుకొని ఉన్న ఒక పెద్దావిడ అడిగింది.
హాచ్.
హేయ్, చూడు, మేము వచ్చేసరికి ఆలస్యమైంది. మాకన్నా బ్రాడ్ఫర్డ్ ముందు వచ్చేసింది.
చౌడర్ హౌసులో రామీ ఇచ్చిన పార్టీలో జరిగినదాని గురించే అయితే, అప్పుడు నేను తాగి ఉన్నా,
- కానీ వాళ్ళు చెత్త చెత్త చేసే ముందే నేను వెళ్ళిపోయా… - నోరు మూసేయ్.
చెప్పేది విను.
- నువ్వు ఈమెతో మాట్లాడావా? - నేను… నేను మాట్లాడాననే అనుకుంటా.
ఏం అడిగింది?
తను… తనొక హెయిర్ డై కొనింది.
అంతేనా? బాగా ఆలోచించి చెప్పు, హరోల్డో.
తన ట్రిప్పుకు ఇంకా ఏమైనా కావాలా అని అడిగా,
- కానీ, తను అదొక్కటి చాలు అంది. - ట్రిప్పా?
అవును. డెనాలీ స్టార్ ట్రెయిన్లో వెళ్తోందట.
స్టేషన్ కి ఎటు వెళ్ళాలో అడిగింది, నేను చెప్పా.
చూడండి, నేను ఇబ్బందుల్లో ఏమైనా ఉన్నానా?
కావాలంటే నేను లాయరుతో మాట్లాడుకోవచ్చు వంటిదేదో మీరు చెప్పాలి కదా?
ఫెయిర్ బ్యాంక్స్ రైల్వే స్టేషన్ కి వెళ్ళండి. డెనాలీ స్టార్ ట్రెయిన్ ని చెక్ చేయండి.
నన్ను ఇక్కడ వదిలేసి వెళ్ళిపోతే ఎలా!
నాకు చలి పడదు!
హేయ్!
దరిద్రులారా!
హేయ్, ఫ్రాంక్.
- నాకొక ఆధారం దొరికినట్టుంది. - బ్రిగ్స్ కాల్ చేసింది.
నువ్వు అన్న ఆర్కైవ్ కి సంబంధించినది అన్నమాట.
- హా. - నువ్వన్నట్టు ఈ ఫైల్
చాలా పెద్దదే అయితే, దాన్ని అప్ లోడ్ చేయడానికి స్కోఫీల్డ్ కి ఎక్కువ దార్లు లేవనే చెప్పాలి,
తన దగ్గర కంప్రెషన్ సాఫ్ట్ వేర్ లేదని అనుకుంటే,
తనకి ఓ డేటా సెంటర్ కానీ, లేదా డేటా సెంటర్ కి డైరెక్ట్ లింక్ ఉండే కేంద్రం కానీ
అవసరం అవుతాయి.
చాలా ఎక్కువ కరెంట్ ని వినియోగించుకునే కేంద్రాలు అన్నమాట.
మరి అలాంటివి ఎక్కడ ఉన్నాయి?
ముందు ఫెయిర్ బ్యాంక్స్ యూనివర్సిటీలో ఉండే డేటా సెంటర్ కి వెళ్తుందేమో అనుకున్నా,
కానీ అక్కడ మెయింటెనెన్స్ పనులు జరుగుతున్నాయని, సర్వర్లను కాలేజీ వాళ్ళు
షట్ డౌన్ చేశారని ఇప్పుడే తెలిసింది.
- తను ఇంకెక్కడికి వెళ్లే అవకాశముంది? - ఏదైనా స్థావరానికి?
ఏదైనా యుటిలిటీ కంపెనీకి? ఏమో.
అది కనుగొనే ప్రయత్నమే చేస్తున్నా, కానీ ఇంకాస్త సమయం కావాలి.
కానీ స్కోఫీల్డ్ ఎంత ఎక్కువ సేపు బయట ఉంటే, అంత ఎక్కువ ప్రమాదం.
తను ఎక్కడికి వెళ్తోందో బ్రాడ్ఫర్డ్ కన్నా ముందే మనం కనిపెట్టాలి.
డెనాలీ స్టార్ ట్రెయిన్లోకి బోర్డింగ్ ప్రారంభమైంది.
అది హీలీ, డెనాలీ, టల్కీట్నా, వసీలా, యాంకరేజ్ స్టాప్స్ లో ఆగుతుంది.
అయిదు నిమిషాల్లో బయలుదేరనుంది.
ఆల్ఫా టీమ్, మీకు తను కనిపించిందా?
ఇప్పుడు ట్రాక్స్ పై వెతుకుతున్నాం.
మాకు తను కనిపించట్లేదు.
తను అక్కడే ఉంది, సందేహమే లేదు.
రైలు బయలుదేరనుంది. తర్వాతి రైలు ఎక్కే వాళ్ళని గమనించమంటారా?
లేదు! తను ఆ రైల్లోనే ఉంది.
నీ టీమ్ ని లోపలికి పంపి, తనని పట్టుకోండి.
రైలు ఎక్కండి. ఆల్ఫా, మీరు వెనుక పక్క నుండి గాలించండి.
ఎకో, మీరు ముందు పక్క నుండి వెతుకుతూ వెనక్కి వెళ్ళండి.
- వెనక్కి వెళ్ళు. - ఏంటి?
వెళ్లి గోడకు ఆనుకో, గోడ వైపు తిరిగి ఆనుకో.
సరే.
హైవేలో నువ్వు చేసిన విన్యాసానికి ముగ్గురు ఫెడరల్ ఏజెంట్స్ చనిపోయారని
ఇప్పుడే నాకు తెలిసింది.
ఇంకో ఇద్దరు ఐసీయూలో ఉన్నారు!
వాళ్లలో ఒకరు ఏజెంట్ లాఫ్ట్ క్విస్ట్. సైన్యంలో ఉన్నప్పుడు మేమిద్దరమూ ఆఫ్ఘనిస్తాన్ లో కలిసి పని చేశాము.
రెండు యుద్ధాల్లో పాల్గొన్నా ఏమీ కాలేదు అతనికి. కానీ నీ వల్ల అతను భూమి మీద లేకుండా పోయాడు!
దేవుడా!
పైకి లే.
ఇదేంటో తెలుసా?
ఇది చేత్తో తయారు చేసిన ఫ్రాగ్ గ్రెనేడ్.
వీటిని వెదురుతో, ఇంకా రేకు డబ్బాలతో వియట్ కాంగ్ వాళ్ళు చేసేవారు.
సరే. ఒక్క నిమిషం ఆగు.
దీని రేంజ్ ఎంత ఉంటుందో పక్కాగా చెప్పలేను.
అయిదు మీటర్ల రేడియస్ లో ఉండేవాళ్ళకి చావు తప్పదని మాత్రం తెలుసు.
కానీ అది నీకూ తెలుసు కదా? ఎందుకంటే నువ్వు కూడా సైన్యంలో పని చేశావు.
సైన్యంలో పని చేశావు కాబట్టి,
చెరసాలలో ఉన్న వ్యక్తి దగ్గరికి లోడ్ చేసి ఉన్న తుపాకీని తీసుకురావడం
పిచ్చితనమే కాదు, చట్టానికి వ్యతిరేకమని కూడా నీకు తెలిసే ఉంటుంది.
ఇప్పుడు నేల మీద పడుకో!
ఇప్పుడు…
థ్యాంక్యూ.
నీ జాకెట్ ని, తాళం చెవులని ఇవ్వు.
ఈ ప్రాంతంలో డేటాను పంపగల కేంద్రాల ప్రాథమిక జాబితాని ఓ.ఎస్.బీ పంపింది.
అలాస్కా రాష్ట్రం
ఇక్కడ చాలా ఉన్నాయి. కాస్త కుదించి పంపమని చెప్పు.
ఆ రైలు ఎక్కడెక్కడ ఆగుతుందో చూడు, ఆ ప్రాంతాల దగ్గర్లో ఏమైనా ఉన్నాయేమో చూడు.
అక్కడి పరిస్థితి ఏంటో చెప్పండి.
నేను లగేజ్, ఇంకా కార్గో బోగీల్లో చెక్ చేశా.
ఆల్ఫా, ఎకో బృందాలు ఇప్పుడు ప్యాసింజర్ బోగీల్లో చెక్ చేస్తున్నాయి.
తను అక్కడే ఉంది. తప్పకుండా పట్టుకోవాలి.
కమాండ్, నేను ఆల్ఫా మెంబర్ ని. ఆరవ బోగీలో తను లేదు.
ఎకో టీమ్ రిపోర్ట్ చేస్తున్నాం. తను ఇంకా కనబడలేదు.
ప్రధాన టార్గెట్ కనిపించింది.
రెడ్ హెడ్ రైల్లోనే ఉంది, తన దగ్గర తుపాకి ఉంది, హింస ప్రయోగించే అవకాశముంది.
హేయ్.
నన్ను చంపడానికే నువ్వు ఇక్కడికి వచ్చినట్లయితే, ఆ పని చేసి పుణ్యం కట్టుకో.
ఎందుకంటే, నేను తక్కిన జీవితమంతా జైల్లో గడపాల్సి వస్తుంది.
అదెలా చేశావు?
విమానాన్ని కూల్చడమా?
లేదు. సిడ్నీని ఎలా ఒప్పించావు?
ఆర్కైవ్ బయటపడాలంటే, నేను చనిపోవాల్సిందే అని నువ్వు తనకి చెప్పావని
స్పష్టంగా తెలిసిపోతోంది. కానీ అది ఎలా చేశావు?
నేను తనని ఒప్పించాల్సిన అవసరమే రాలేదు.
సిడ్నీ గురించి తెలుసుగా.
తానెప్పుడూ సొంతంగానే నిర్ణయాలు తీసుకుంటుంది.
- సిడ్నీ నా చావుకు ముహూర్తం పెట్టేసింది. - లేదు.
తను తీసుకున్న నిర్ణయం నీకన్నా, నాకన్నా, మనందరికన్నా పెద్దది.
బ్రాడ్ఫర్డ్ ని అడ్డుకుని, తన తండ్రి చావుకు ప్రతీకారం తీర్చుకోవడానికి
తన ప్రాణాన్ని సైతం పణంగా పెడుతోంది.
నా పాత్ర కేవలం సహాయసహకారాలు అందించడం మాత్రమే.
సిడ్నీకి, తన మిషన్ ని కొనసాగించడంలో వీలైనంత సాయం చేస్తా. ఆలా అని శపథం చేసుకున్నా.
ఆ పనిలో భాగంగా నిన్ను నువ్వు త్యాగం చేసుకోవాల్సి వచ్చినా కూడానా?
తను, తన తండ్రి నాకు ఇచ్చిన దానితో పోలిస్తే అది అసలు లెక్కే కాదు.
వాళ్ళు నాకు ఆశ, విజన్ ఇచ్చారు.
అలాంటి ఆశయాల సాధన కోసం నా ప్రాణంతో సహా కొంతమంది ప్రాణాలు పోయినా
పర్వాలేదు.
అందుకే, మిషన్ ని విజయవంతంగా ముగించడానికి నేను సిడ్నీకి నా వీలైనంత సాయం చేస్తా.
మనిద్దరిలో నేను అనుకున్న దానికన్నా కామన్ అంశాలు చాలానే ఉన్నాయి.
అంటే?
ఏంటిది? ఏం చేస్తున్నావు?
నాకు సాయం చేయి, అప్పుడు నేను తనకి సాయపడగలను.
హీలీ స్టేషన్ కి స్వాగతం.
ఇది యాంకరేజ్ కి వెళ్లే రైలు, ఇంకో అయిదు నిమిషాల్లో బయలుదేరుతుంది.
తను తప్పించుకుని పోయింది.
తప్పించుకుని పోయింది అంటే?
మన వాళ్లకి గాయాలయ్యాయి, కాబట్టి పరిస్థితిని అదుపులోకి తీసుకురావాలి.
స్థానికులు ఘటనా స్థలానికి చేరుకోవడానికి పెద్ద సమయం పట్టదు.
స్థానికుల సంగతి నేను చూసుకుంటా. నాకు స్కోఫీల్డ్ గురించి చెప్పు.
తను ఎక్కడుందో మాకు తెలీదు. కానీ పెద్ద దూరం వెళ్లి ఉండదు.
హీలీ దగ్గర రైలు దిగేసింది.
హీలీ. నాకు ఆ జాబితా ఇలా ఇవ్వు.
ఏంటి సంగతి? హీలీలో డేటా సెంటర్ ఏమైనా ఉందా?
లేదు. దాదాపుగా డేటా సెంటర్ కి సమానమైన చోటు ఉంది.
నెనానా హైడ్రోఎలక్ట్రిక్ డ్యామ్ ఉంది అక్కడ.
అది బ్లాక్ ర్యాపిడ్స్ లో, సైన్యానికి చెందిన శీతల వాతావరణ శిక్షణ కేంద్రానికి కరెంట్ సరఫరా చేస్తుంది,
అంటే, ఆర్కైవ్ ని పంపడానికి తనకి కావాల్సిన సురక్షితమైన శాటిలైట్ లింక్స్,
ఇంకా బ్యాండ్ విడ్త్ అక్కడ లభిస్తాయి.
వాళ్ళ అప్ లింక్ ని తను వాడుకోవాలని అనుకుంటోంది.
అందుకే, తనకన్నా ముందు మనం అక్కడికి చేరుకోవాలి.
టీమ్ కి ఈ విషయం చెప్పు. వేగంగా పోనివ్వు!
- బయట రెండు డిగ్రీలు ఉంది ఉష్ణోగ్రత. - హా. చచ్చిపొమ్మను.
ఇతను లోపలికి ఇవే బట్టలతో వచ్చాడు, వెళ్ళేటప్పుడు కూడా ఇవే బట్టలతో వెళ్తాడు.
ఇతనేమీ మృగం కాదు.
కాస్త దయ చూపండి.
- తుపాకీ! - దగ్గరికి రావద్దు. ఇప్పుడే!
తుపాకీని పడేయ్.
దగ్గరికి రావద్దని చెప్పు, లేదంటే కాల్చి పడేస్తా.
ఎవరూ ఆవేశపడొద్దు.
ఆఖరిసారి చెప్తున్నా. తుపాకీని కింద పడేయ్.
అంతా రెడీగా ఉందా?
మనం అనుకున్నట్టే అన్నీ షెడ్యూల్ ప్రకారం సెట్ చేసి పెట్టా.
చలో. మనకి ఎక్కువ సమయం లేదు.
ఫ్రాంక్ ని మాట్లాడుతున్నా.
ఒక సమస్య ఎదురైంది, ఫ్రాంక్.
ఏదైనా మంచి వార్త చెప్పు, మార్క్స్.
డెనాలీ స్టార్ రైల్లో ఫైటింగ్ జరిగిందని ఇప్పుడే నాకొక రిపోర్ట్ అందింది,
ఆ రైలు ఇప్పుడే హీలీ స్టేషన్లో ఆగింది.
హా, ఫైటింగ్ అంటే?
గాయాలు లాంటివి అయ్యాయట. నాకు సమాచారం మాత్రమే అందింది. నీకు చెప్పాలని కాల్ చేశా.
సాక్షులు కూడా ఉన్నారు.
సరే. స్టేషన్ వాళ్ళని అడిగి సెక్యూరిటీ ఫుటేజ్ సంపాదించు.
స్టేషన్ ని సీల్ చేసేయ్. మేము అక్కడికే వస్తున్నాం.
తనే కదా?
హా, తనే.
ఏం చేస్తోంది అసలు తను?
తెలీదు, హాచ్. అస్సలు తెలీట్లేదు.
సిడ్ తెలివైన పిల్లే.
అందరూ పొజిషన్లో ఉన్నారు కదా?
మేము పొజిషన్లోనే ఉన్నాం. ఇంకా తను కనిపించట్లేదు.
రెండో టీమ్, మీకేమైనా కనిపిస్తోందా?
లేదు. ఇక్కడ ఏ అలికిడీ లేదు.
అప్రమత్తంగా ఉండండి. తను ఇక్కడికే వస్తుంది.
అతనికి తుపాకీ ఎలా దొరికిందో, అసలు ఇంకా దారుణంగా కమాండ్ సెంటర్ కి
కీ ఎలా దొరికిందో అర్థమవ్వట్లేదు.
ఇది మన వాళ్లదే.
ఫ్రాంక్, హావ్లాక్ తప్పించుకున్నాడు. పారిపోయాడు.
ఏం జరిగింది అసలు?
ఒక గార్డును కొట్టి, థియాగో దగ్గరికి వెళ్ళాడు.
థియాగో పక్కదారి పట్టించాడు, ఇక అతను తప్పించుకున్నాడు.
సిడ్నీ కోసం గాలిస్తున్న వారిలో కొంతమందిని అతని కోసం పంపుదామా?
వద్దు. ముందు స్కోఫీల్డ్ సంగతి చూద్దాం. తను ముఖ్యం.
హేయ్, ఫ్రాంక్. ఉన్నావా?
ఒక్క నిమిషం, జేన్.
ఆ లుక్ నాకు సుపరిచితమే. అది నాకు నచ్చని లుక్.
రైల్లో తనని చూసినవాళ్ళు ఉన్నారు, కదా?
- అవును. - ఫార్మసీలో కూడా
- తనని చూసినవాళ్లు ఉన్నారు. - అది కాస్త వింతగానే ఉంది…
తను స్కోఫీల్డ్. తను సీఐఏ ఏజెంట్, హాచ్. హావ్లాక్ కి ట్రెయినింగ్ ఇచ్చింది తనే.
కెమెరాలో పడకుండా ఎలా ఉండాలో తనకి తెలీదంటావా?
పొరపాటు చేసేసిందేమో.
హా, ఒకసారి అంటే అనుకోవచ్చు, కానీ రైల్లో కూడా హడావిడి చేస్తుందంటావా?
చూడు, జేన్.
911 వాళ్లకి కాల్ చేసి, షిల్లర్స్ ఫార్మసీలో స్కోఫీల్డ్ కనిపించిందని వచ్చిన కాల్ తాలూకు రికార్డింగ్ అడుగు.
- హావ్లాక్ సంగతేంటి? - ముందు రికార్డింగ్ ని అడుగు.
తను కనిపించింది. నదికి దక్షిణ తీరం వైపు ఉంది. ఒంటరిగా వస్తోంది.
టీమ్స్ అన్నీ పొజిషన్లోకి వెళ్ళాలి.
నీ దారులు మూసుకుపోయాయి, సిడ్.
అది ఎక్కడ?
మీ నాన్నలాగే నీ దగ్గర కూడా మంచి హాస్య చతురతే ఉంది.
అవును.
మా నాన్న పోలికలు నాకు చాలానే వచ్చాయి.
మంచివి, చెడ్డవి కూడా.
ఏది మంచో, ఏది చెడో చెప్పే అర్హత నీకు లేనే లేదు.
కానీ నువ్వు పొరబడుతున్నావు.
అది చెప్పే అర్హత అందరికన్నా నాకే ఎక్కువ ఉంది.
రోజుల తరబడి, ఏళ్ల తరబడి నేను ఎన్ని దారుణాలు చూశానో నీకు తెలీను కూడా తెలీదు.
అమాయకులపై ఊచకోతలు.
స్నేహితులు మోసపోవడం.
చిన్నారుల హత్యలు.
ఫలానా ఆశయం కోసమని, ఫలానా దేశం కోసమని చేసే దారుణాలు అన్నీ.
ప్రపంచంలోని దారుణాలను కళ్లారా చూశాక, వాటిని అనుభవించాక,
అయితే కృంగిపోతాం, లేదా రాటుదేలిపోతాం.
బయట రాక్షసత్వమే రాజ్యమేలుతోంది, సిడ్నీ.
ఏదో అక్కడక్కడా కాదు. అనుకోకుండా, తెలీకుండా చేసినవి కాదు.
అసలైన రాక్షసత్వం. కళ్ళకు కట్టినట్టు కనిపించే రాక్షసత్వం.
దాన్ని ఎదుర్కోవాలంటే, దృఢ సంకల్పం అవసరం అవుతుంది.
మీ నాన్నకి విజన్ ఉంది, కానీ సంకల్పం లేదు.
ఆయన దేన్ని అయితే మొదలుపెట్టాడో, దాన్ని ముగించేంత తెగువ ఆయనకి లేదు.
అందుకని ఆయన్ని చంపేశావు కదా.
చెప్పా కదా, మనలో కొందరికి ఎక్కువ తెగువ ఉంటుంది, కొందరికి తక్కువ తెగువ ఉంటుంది.
ఇక ఆర్కైవ్ ఎక్కడ ఉందో చెప్పు.
ఫ్రాంక్, నువ్వు అడిగినట్టే 911 ఫోన్ కాల్ రికార్డింగ్ సంపాదించాం.
911, మీ ఎమర్జెన్సీ ఏంటో చెప్పండి.
హాయ్. మీరు సిడ్నీ స్కోఫీల్డ్ అనే ఓ మహిళ కోసం వెతుకుతున్నట్టు వార్తల్లో చూశాను.
నేను… నేను ఇప్పుడే తనని షిల్లర్స్ ఫార్మసీలో చూశాను అనుకుంటా.
- అది స్కోఫీల్డే. - తన గురించి తనే కాల్ చేసి చెప్పింది.
ఎందుకలా చేసింది?
వివియన్ పైక్ గుర్తుందా?
హా. మనం పట్టుకున్న మహిళా ఖైదీ కదా.
తను కూడా తన గురించి కాల్ చేసి చెప్పింది. మనం తనని అదుపులోకి తీసుకోవాలని తన ప్లాన్.
స్కోఫీల్డ్ కూడా పట్టుబడాలనుకుంటోందా?
లేదు. స్కోఫీల్డ్ చాలా తెలివైనది. తనకి పట్టుబడాలని లేదు.
తనని ఫాలో అవ్వాలని అలా చేసింది.
పెద్ద సమయమేమీ పట్టదు, సిడ్నీ.
ప్రపంచంలో ఎక్కడికి వెళ్లినా నిన్ను కనుగొనగలనని నీకు తెలిసి ఉండాలి కదా.
నువ్వు నన్ను కనుగొంటావని నాకు తెలుసు.
నిజం చెప్పాలంటే…
నువ్వు కనుగొనేలానే మేము ప్లాన్ చేశాం.
హేయ్, జాక్.
నువ్వు రాగలిగినందుకు ఆనందంగా ఉంది.
సబ్ టైటిళ్లను అనువదించినది: రాంప్రసాద్